OpenLLM-France/wikimedia huggingface dataset:
# Puig d'en Llac

El Puig d'en Llac és una muntanya de 419 metres que es troba entre els municipis de Madremanya i de Sant Martí Vell, a la comarca catalana del Gironès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Sígfrid Gràcia i Royo

Sígfrid Gràcia i Royo (Gavà, 27 de març de 1932 – Gavà, 23 de maig de 2005) fou un destacat futbolista català dels anys 50 i 60. Va ser internacional amb la selecció catalana i amb la selecció espanyola.

## Biografia

Format en les categories juvenils del CF Gavà, Barcelona amateur i l'Espanya Industrial, jugà al FC Barcelona durant 14 temporades, entre 1952 i 1966. Jugà com a defensa esquerra i destacà per la seva sobrietat i seguretat, cosa que el convertí en un jugador molt estimat pels afeccionats. Tot i jugar com a davanter a les categories inferiors del club, Ferran Daucik se situà com a defensa al primer equip, on arribà a disputar 525 partits i marcà 21 gols. La seva dilatada trajectòria al club l'ha situat a la sisena posició de la llista de jugadors amb més partits, per darrere d'homes com Migueli, Rexach, Amor, Segarra i Rifé.
Al Barça coincidí amb un gran estol de jugadors, vivint una de les èpoques daurades del club. Tres lligues espanyoles, quatre copes d'Espanya i tres Copes de Fires són els seus principals títols al club. Malgrat aquest brillant palmarès no aconseguí guanyar la Copa d'Europa, perdent la final de Berna de l'any 1961 enfront del SL Benfica (3-2). Fou 10 cops internacional absolut i un cop internacional B amb la selecció estatal. Debutà l'any 1959 i el seu acomiadament coincidí amb el Campionat del Món de Xile 1962.
Es retirà del futbol en actiu l'any 1966. El 12 d'octubre d'aquell any, es disputà al Camp Nou un partit d'homenatge i comiat, en companyia del també jugador Martí Vergés, i on el club empatà a 1 amb el Benfica. Va morir a Gavà el 2005, com a homenatge pòstum se li dedicà un bust seu a l'estadi de la Bòbila del CF Gavà.

## Palmarès

* 3 Lligues espanyoles: 1953, 1959, 1960.
* 4 Copes espanyoles: 1953, 1957, 1959, 1963.
* 3 Copes de Fires: 1955-58, 1958-60, 1965-66.
* 1 Copa Eva Duarte de Perón: 1953.

## Referències

* 1 2 3 4 5 6 Villarrubia, Begoña. «Adiós a un mito barcelonista» (en castellà). El Mundo Deportivo, 24-05-2005.
* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ Closa, Antoni; Rius, Jaume. Selecció Catalana de Fútbol: nou dècades d'història. editorial Jaume Rius, 1999. ISBN 8492294434.
* 1 2 «Sígfrid Gràcia i Royo». Enciclopèdia de l'esport català. Barcelona: Grup Enciclopèdia Catalana.
# Västmanlandita-(Ce)

La västmanlandita-(Ce) és un mineral de la classe dels silicats. Va ser anomenada en honor de la regió on va ser descoberta: Västmanland (Suècia).

## Característiques

La västmanlandita-(Ce) és un sorosilicat de fórmula química Ce₃CaMg₂Al₂Si₅O$_{19}$(OH)₂F. Cristal·litza en el sistema monoclínic. La seva duresa a l'escala de Mohs és 6.
Segons la classificació de Nickel-Strunz, la västmanlandita-(Ce) pertany a «09.B - Estructures de sorosilicats amb grups barrejats de SiO₄ i Si₂O₇; cations en coordinació octaèdrica [6] i major coordinació» juntament amb els següents minerals: al·lanita-(Ce), al·lanita-(La), al·lanita-(Y), clinozoisita, dissakisita-(Ce), dol·laseïta-(Ce), epidota, epidota-(Pb), khristovita-(Ce), mukhinita, piemontita, piemontita-(Sr), manganiandrosita-(La), tawmawita, manganipiemontita-(Sr), ferrial·lanita-(Ce), clinozoisita-(Sr), manganiandrosita-(Ce), dissakisita-(La), vanadoandrosita-(Ce), uedaïta-(Ce), epidota-(Sr), al·lanita-(Nd), ferrial·lanita-(La), åskagenita-(Nd), zoisita, macfal·lita, sursassita, julgoldita-(Fe2+), okhotskita, pumpel·lyïta-(Fe$^{2+}$), pumpel·lyïta-(Fe$^{3+}$), pumpel·lyïta-(Mg), pumpel·lyïta-(Mn$^{2+}$), shuiskita, julgoldita-(Fe$^{3+}$), pumpel·lyïta-(Al), poppiïta, julgoldita-(Mg), ganomalita, rustumita, vesuvianita, wiluïta, manganovesuvianita, fluorvesuvianita, vyuntspakhkita-(Y), del·laïta i gatelita-(Ce).

## Jaciments

La västmanlandita-(Ce) va ser descoberta a la mina Malmkärra, a Norberg (Västmanland, Suècia). Solament ha estat descrita en altres indrets de Norberg i la localitat propera de Nora.

## Referències

* 1 2 3 «Västmanlandite-(Ce)» (en anglès). Mindat. [Consulta: 7 novembre 2015].
# Polla de Tasmània

La polla de Tasmània (Tribonyx mortierii) és una espècie d'ocell de la família dels ràl·lids (Rallidae) que habita la vegetació de ribera de Tasmània. Sovint classificat al gènere Gallinula.
# Plasma Mobile

El Plasma Mobile, inicialment conegut com a Plasma Phone, és una variant del KDE Plasma per a telèfons intel·ligents. Es marca com a objectiu la convergència del sistema, escriptori i programari entre ordinadors de sobretaula i telèfons mòbils. És una iniciativa de la companyia alemanya Blue Systems i fou presentat a la Akademy de 2015 realitzada a La Corunya.
Per a crear aplicacions convergents entre dispositius hi ha els projectes com Kirigami i Maui. El programari per a Plasma Mobile forma part de l'anomenat Plasma Mobile Gear. Entre les aplicacions que hi trobem hi ha Elisa, Kalendar, Kasts o AudioTube que també han passat a formar part de KDE Gear.

## Dispositius

Dispositius que han preinstal·lat o han suportat Plasma Mobile:
| Marca | Model |
| Necuno Solutions | Necuno Mobile |
| OnePlus | OnePlus 6 |
| PINE64 | PinePhone KDE Community Edition |

## Referències

* ↑ Pomeyrol, J. «KDE destapa Plasma Mobile, el Plasma para dispositivos móviles». MuyLinux, 27-07-2015. [Consulta: 3 febrer 2024].
* 1 2 Medina, Eduardo. «KDE anuncia PinePhone KDE Community Edition con Plasma Mobile». MuyLinux, 16-11-2020. [Consulta: 3 febrer 2024].
* ↑ Pomeyrol, J. «Aplicaciones de Plasma Mobile... para el escritorio». MuyLinux, 09-02-2023. [Consulta: 3 febrer 2024].
* ↑ Pomeyrol, J. «Necuno Mobile, un teléfono abierto y privado con Plasma Mobile». MuyLinux, 29-11-2018. [Consulta: 3 febrer 2024].
* ↑ Darkcrizt. «KDE Plasma Mobile 21.12 ya fue liberado y llega con un grandes mejoras». Desde Linux, 07-12-2021. [Consulta: 3 febrer 2024].
# Émile Ouzon

Émile Ouzon fou un ciclista amateur francès, que es va especialitzar en la pista. Va guanyar una medalla de plata al Campionat del món de Mig fons de 1897, per darrere de l'anglès Edward Gould.

## Referències

* Resultats a sitiodeciclismo.net
* Resultats a cyclebase.nl
# Semion Novgoródov

Semion Andréievitx Novgoródov (13 de febrer 1892 – 28 de febrer 1924) fou un lingüista i polític iacut, un dels pares de la literatura iacut moderna i promotor de la llengua escrita.
Fill de família pobre, va aprendre rus i aritmètica d'exiliats polítics a Sibèria com Andrei Vinokúrov. El 1905 estudià al Col·legi de Iakutsk i publicà reculls sobre folklore dels iacuts a la revista Saqa sanata (1912-1913). El 1913 marxà a Sant Petersburg per tal d'aprendre llengües orientals (àrab, farsi, turc), i el 1914-1915 participà en diverses expedicions lingüístiques en diversos pobles tàtars. Preocupat per la manca d'un alfabet per al iacut, s'interessà d'antuvi per l'alfabet fonètic internacional i el proposà com a base per a escriure el iacut, però topà amb l'oposició dels primers escriptors iacuts, com Oleksei Oksuküleekh, que s'inclinaven per l'alfabet ciríl·lic.
Va donar suport al Revolució russa i en el Primer Congrés de Pagesos Lliures Iacuts, va proposar la introducció del seu alfabet, anomenat saqalɯ: suruk bicik. El 1917 va tornar a Sant Petersburg i va participar en una expedició al riu Lena, però la Guerra Civil Russa el va obligar a abandonar-la. El 1919 va estudiar els dialectes mongols, va aprendre buriat i proposà la creació de la primera càtedra de iacutologia a la universitat d'Irkutsk.
El 1919 es va unir a la societat literària Saqa aymaq, i com Alexander Koltxak no va donar suport les seves demandes, va donar la benvinguda als bolxevics. Així, el 1922 va reescriure el seu basta:nnɯ suruk bicik, que el 1923 fou introduït a les escoles de la República Socialista Soviètica Autònoma de Iacútia i facilità l'edició del primer llibre de text, Aaghar Kinige. El 1924 fou elegit diputat del IX Congrés de Soviets de Iakutsk, però poc després va morir d'una urèmia.

## Referències

* ↑ Proposal to encode four historic Latin letters for Sakha (Yakut), per Ilya Yevlampiev, Nurlan Jumagueldinov, Karl Pentzlin
* ↑ (rus) Евдокия Коркина. Семён Андреевич Новгородов. Жизнь и судьба

## Publicacions

* (rus) Основные задачи якутской интеллигенции
* (rus) Якутский язык и грамота в качестве необязательных предметов
* (rus) Первые шаги якутской письменности
# Quelneuc

Quelneuc (en bretó Kelenneg) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 538 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 574 | 590 | 612 | 581 | 530 | 485 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | René Leblanc | PS |
# Surfside Beach (Carolina del Sud)

Surfside Beach és una població dels Estats Units a l'estat de Carolina del Sud. Segons el cens del 2000 tenia 4.425 habitants.

## Demografia

Segons el cens del 2000, Surfside Beach tenia 4.425 habitants, 2.150 habitatges i 1.234 famílies. La densitat de població era de 885,2 habitants/km².
Per edats la població es repartia de la següent manera: un 13,6% tenia menys de 18 anys, un 8,4% entre 18 i 24, un 28,8% entre 25 i 44, un 29,7% de 45 a 60 i un 19,5% 65 anys o més.
L'edat mediana era de 44 anys. Per cada 100 dones de 18 o més anys hi havia 96,5 homes.
La renda mediana per habitatge era de 40.612$ i la renda mediana per família de 49.847$. Els homes tenien una renda mediana de 31.864$ mentre que les dones 24.966$. La renda per capita de la població era de 24.445$. Entorn del 4,7% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Surfside Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Surfside Beach». American Fact Finder. Oficina del Cens dels Estats Units, 12-01-2010.
# Salvatore Bocchetti

Salvatore Bocchetti (Nàpols, Província de Nàpols, Itàlia, el 30 de novembre de 1986) és un futbolista italià. Juga de defensa i el seu equip actual és el Genoa FC de la Serie A d'Itàlia.

## Internacional

Ha estat internacional amb la selecció de futbol d'Itàlia en 5 ocasions. Va debutar el 10 d'octubre del 2009 en un partit vàlid per les eliminatòries per a la Copa Mundial de Futbol de 2010 davant de la selecció d'Irlanda que finalitzà amb marcador de 2 a 2.

## Clubs

| Club | País | Año |
| Lanciano 1924 | Itàlia | 2005 - 2006 |
| Ascoli Calcio | Itàlia | 2006 - 2007 |
| Frosinone Calcio | Itàlia | 2007 - 2008 |
| Genoa FC | Itàlia | 2008 - 2010 |
| Rubín Kazan | Rússia | 2010 - Present |

## Referències

* ↑ «Salvatore Bocchetti» (en (italià)). genoacfc.it. [Consulta: 15 juny 2010].
* 1 2 «Convocazioni e presenze in campo» (en (italià)). figc.it. Arxivat de l'original el 2012-04-05. [Consulta: 15 juny 2010].

## Enllaços externs

* Perfil i estadístiques (anglès)
Salvatore Bocchetti - Plantilles de navegació :
Selecció de futbol d'Itàlia – Jocs Olímpics de 2008
1 Viviano •
2 Motta •
3 De Ceglie •
4 Nocerino •
5 Cigarini •
6 Criscito •
7 Montolivo •
8 Marchisio •
9 Rocchi •
10 Giovinco •
11 Rossi •
12 Dessena •
13 Coda •
14 Acquafresca •
15 Bocchetti •
16 De Silvestri •
17 Abate •
18 Consigli •
Entrenador: Casiraghi
Selecció de futbol d'Itàlia – Copa del Món de futbol 2010
1 Buffon •
2 Maggio •
3 Criscito •
4 Chiellini •
5 Cannavaro (c) •
6 De Rossi •
7 Pepe •
8 Gattuso •
9 Iaquinta •
10 Di Natale •
11 Gilardino •
12 Marchetti •
13 Bocchetti •
14 De Sanctis •
15 Marchisio •
16 Camoranesi •
17 Palombo •
18 Quagliarella •
19 Zambrotta •
20 Pazzini •
21 Pirlo •
22 Montolivo •
23 Bonucci •
Entrenador: Lippi :
# Västra Götaland

* Aquest article tracta sobre la divisió administrativa. Si cerqueu la regió sense vigència administrativa, vegeu «Västergötland».
Västra Götaland o Västra Götalands län és un comtat o län a la costa occidental de Suècia. És el cor de la província històrica de Götaland. Fa frontera amb els comtats de Värmland, Örebro, Östergötland, Jönköping i Halland, així com amb el comtat noruec d'Østfold, els llacs Vättern i Vänern, i el mar de Skagerrak.

## Municipis

* Ale
* Alingsås
* Bengtsfors
* Bollebygd
* Borås
* Dals-Ed
* Essunga
* Falköping
* Färgelanda
* Grästorp
* Gullspång
* Götene
* Göteborg
* Herrljunga
* Hjo
* Härryda
* Karlsborg
* Kungälv
* Lerum
* Lidköping
* Lilla Edet
* Lysekil
* Mariestad
* Mark
* Mellerud
* Munkedal
* Mölndal
* Orust
* Partille
* Skara
* Skövde
* Sotenäs
* Stenungsund
* Strömstad
* Svenljunga
* Tanum
* Tibro
* Tidaholm
* Tjörn
* Tranemo
* Trollhättan
* Töreboda
* Uddevalla
* Ulricehamn
* Vara
* Vårgårda
* Vänersborg
* Åmål
* Öckerö

## Vegeu també

* Lidan
* Gunnar Wennerberg

## Referències

* ↑ «Västra Götalands län» (en suec). [Consulta: 12 novembre 2019].

## Enllaços externs

* Oficina Administrativa del comtat de Västra Götaland
# Polla d'aigua americana

La polla d'aigua americana (Gallinula galeata) és una espècie d'ocell de la família dels ràl·lids (Rallidae) sovint considerat un grup de subespècies de la polla d'aigua comuna. Habita aiguamolls, vegetació de ribera i canyars d'ambdues Amèriques, des d'Ontario, Quebec i la meitat oriental dels Estats Units, cap al sud, a través de Mèxic, Amèrica Central, Bermudes i Antilles, cap al sud localment per Amèrica del Sud fins al nord de Xile i l'Argentina.
# Popoluca de Sayula

El Popoluca de Sayula és la llengua mixe que parlen els sayultecs de l'Istme de Tehuantepec i particularment a l'estat de Veracruz. El sayulteca deriva de les llengües del Mèxic precolombí que ocupaven la zona olmeca.
Gairebé tota la investigació publicada sobre la llengua ha estat el treball de Lawrence E. Clark, del SIL International. S'han fet estudis més recents del popoluca de Sayula per Dennis Holt (lexicosemàntica) i Richard Rodes (morfologia i sintaxi), però pocs dels seus treballs han estat publicats.
El terme popoluca és un exònim despectiu emprat pels nàhues que vol dir "bàrbarsW o "gent que parla una llengua diferent" i l'usaven per referir-se a diversos pobles del sud de Mèxic entre ells els sayultecs, per la qual cosa en general és preferible el terme sayulteca. La llengua mixe més propera al sayulteca és l'oluteca (també anomenat popoluca d'Oluta). El sayulteca té una escriptura estandatizada pròpia. Es refereixen a la seva llengua com a yamay ajw 'parla local' o tʉcmay-ajw 'llengua de la llar'. No s'ha de confondre amb el Popoloca, llengua del grup otomang.

## Fonologia

| | | Bilabial | Bilabial | Alveolar | Alveolar | Palatal | Palatal | Velar | Velar | Glotal | Glotal |
| Oclusives | Oclusives | b, p | b, p | d, t | d, t | | | ɡ, k | ɡ, k | ʔ | ʔ |
| Fricatives | Fricatives | | | s | s | ʃ | ʃ | | | h | h |
| Africades | Africades | | | ts, tʃ | ts, tʃ | | | | | | |
| Nasals | Nasals | m | m | n | n | | | | | | |
| Aproximants | Aproximants | w | w | l, r | l, r | j | j | | | | |

## Història

* Sayula de Alemán

## Referències

* ↑ Sistema de Información Cultural, 2007
* ↑ Sayulteco
* ↑ Sayulteco, Sistema d'informació cultural.

## Bibliografia

* Clark, Lawrence E. 1961. "Sayula Popoluca Texts, with Grammatical Outline". Linguistic Series, 6. Norman, Oklahoma: Summer Institute of Linguistics of the University of Oklahoma.
* Clark, Lawrence E. 1995. Vocabulario popoluca de Sayula: Veracruz, México. Serie de vocabularios y diccionarios indígenas "Mariano Silva y Aceves", 104. Tucson: Instituto Lingüístico de Verano.
* Holt, Dennis. 1998. Review of Vocabulario popoluca de Sayula: Veracruz, México. By Lawrence E. Clark. Language 74.2:438-40.
* Holt, Dennis. 2002. "Poemo Sayula Popoluca". The Third Page.
* Sistema de Información Cultural, Government of Mexico. 26 January 2007. Mixe–popoluca de Oluta, Mixe–popoluca de Sayula
# Émile Muller

Émile Muller (Mülhausen, 1915-1988) fou un polític alsacià. Treballà com a obrer tipògraf i milità a la SFIO, alhora que fou l'encarregat d'impremta del seu òrgan Le Républicain alsacien de 1952 a 1957; amb ella fou diputat per l'Alt Rin el 1958-1962 i alcalde de Mülhausen de 1956 a 1981. El 1974 deixà la SFIO per la seva aliança amb el PSF i amb l'antic comunista Auguste Lecoeur va fundar el Partit de la Democràcia Socialista el 1972, amb el que formà part del Moviment Reformador el 1974 i en fou elegit diputat a l'Assemblea Nacional Francesa de 1973 a 1978.
El 1973 fou fundador del Moviment Demòcrata Socialista de França, amb el que fou candidat a les eleccions presidencials franceses de 1974, però només va obtenir el 0,7% dels vots. Més tard ingressà a l'UDF, amb la que fou diputat per l'Alt Rin de 1978 a 1981.
| Precedit per: Jean Wagner | Alcalde de Mülhausen 1956 - 1981 | Succeït per: Joseph Klifa |
# Semiono-Makarenski

Semiono-Makarenski (en rus: Семёно-Макаренский) és un poble (un khútor) de la república d'Adiguèsia, a Rússia, que el 2022 tenia 62 habitants. Pertany al districte de Khakurinokhabl.

## Referències

* ↑ «Джерокай аул / Шовгеновский р-н / Республика Адыгея / почтовые индексы». Arxivat de l'original el 2012-11-08. [Consulta: 22 octubre 2009].
# Thatcher

«Thatcher» té aquests significats:
* Thatcher (Arizona)
* Margaret Thatcher (Grantham, Anglaterra, 1925 - Londres, 2013), Primera Ministra del Regne Unit (1979 -90)
# Wendell B. Harris Jr.

Wendell B. Harris Jr. (nascut el 5 de març de 1954), és un cineasta i actor nord-americà format a Juilliard i Interlochen.

## Carrera

És conegut com l'escriptor, director i actor principal de Chameleon Street, que va guanyar el Gran Premi Dramàtic del Jurat al Festival de Cinema de Sundance de 1990.
Harris i Prismatic Images van produir una sèrie de ràdio titulada Black Biography, que mostrava icones negres de les esferes de l'art, la història i la política. Va aparèixer com a actor a les pel·lícules Out of Sight (1998) i Road Trip (2000). Harris està actualment en postproducció del proper documental Arbiter Roswell, un projecte de 14 anys que narra la relació entre l'opinió pública, els mitjans de comunicació i el complex militar-industrial.

## Filmografia

| Any | Títol | Paper | Notes |
| 1986 | Colette Vignette | | Director |
| 1989 | Chameleon Street | William Douglas Street | No acreditat També director i guionista |
| 1998 | Out of Sight | Daniel Burdon | |
| 2000 | Road Trip | Professor Anderson | |

## Premis i nominacions

| Any | Premi | Categoria | Obra nominada | Resultat |
| 1990 | Festival de Cinema de Sundance | Gran Premi Dramàtic del Jurat | Chameleon Street | Guanyador |
| 1992 | Premis Independent Spirit | Millor primera pel·lícula | Chameleon Street | Nominat |

## Referències

* ↑ Brody, Richard (September 22, 2021). «"Chameleon Street," an overlooked masterwork that's also a cautionary tale about Hollywood». The New Yorker. Consulta: 23 December 2022.
* ↑ James, Caryn «After Pizza an Polite Squabbling, a Film Wins». New York Times, January 29, 1990 [Consulta: 2 maig 2010].
* ↑ «1990 Sundance Film Festival». sundance.org. [Consulta: 8 febrer 2023].
* ↑ «Wendell B. Harris Jr.'s Top 10» (en anglès). The Criterion Collection, November 2, 2021.
* ↑ «'Chameleon' director Wendell B. Harris Jr. of Flint shines again at Sundance». Booth Newspapers. Mlive.com, 13-02-2009. [Consulta: 1r novembre 2010].
# Podlesnoïta

La podlesnoïta és un mineral de la classe dels carbonats. Rep el seu nom en honor d'Aleksandr Semenovitx Podlesnyi (1948-), mineralogista aficionat i col·leccionista rus.

## Característiques

La podlesnoïta és un carbonat de fórmula química Ca₂Ba(CO₃)₂F₂. Cristal·litza en el sistema ortoròmbic. La seva duresa a l'escala de Mohs és de 3,5 a 4.
Segons la classificació de Nickel-Strunz, la podlesnoïta pertany a «05.BC - Carbonats amb anions addicionals, sense H₂O, amb cations alcalinoterris» juntament amb la brenkita i la rouvil·leïta.

## Formació i jaciments

La podlesnoïta va ser descoberta a la mina d'apatita Kirovskii, al mont Kukisvumtxorr situat al massís de Khibini (Península de Kola, óblast de Múrmansk, Rússia). Es tracta de l'únic indret on ha estat trobada aquesta espècie mineral.

## Referències

* 1 2 3 «Podlesnoite» (en anglès). Mindat. [Consulta: 18 maig 2017].
# Popomanaseu

El Popomanaseu és el pic més alt de les illes Salomó. Es tracta d'un volcà de 2.335 metres situat a l'illa de Guadalcanal. És el punt més alt del Pacífic Sud insular excloent-ne Nova Guinea i les seves illes satèl·lit.

## Referències

* ↑ http://geonames.nga.mil/ggmagaz/detaillinksearch.asp?G_NAME=%2732FA882DBD923774E0440003BA962ED3%27&Diacritics=DC
* ↑ «Mount Popomanaseu, Solomon Islands» (en anglès). peakbagger.com. [Consulta: 8 agost 2018].

## Enllaços externs

* «Australia, New Zealand, Oceaniaultra - Prominence page» (en anglès). peaklist.org. [Consulta: 8 agost 2018].
# Ľudmila Pajdušáková

Ľudmila Pajdušáková (Radošovce (Skalica), 29 de juny de 1916 - Vysoké Tatry, 6 d'octubre de 1979) va ser una astrònoma i física eslovaca.

## Carrera professional

Va estudiar al Real Gymnasium de Kláštor pod Znievom. Més tard, entre 1935 i 1936, en un institut d'ensenyament privat, va obtenir el títol de professora ajudant. Va ensenyar a l'escola popular de Vinosady (1936-1937), a Slepčany (1937-1939), a Štiavnik (1939-1940), a Brvnište (1940-1942) i a Trenčianska Teplá (1944).
A partir de l'1 de juliol de 1944 va començar a treballar a l'Observatori Skalnaté pleso. Va estudiar astronomia a la Facultat de Ciències Naturals de la Universitat Charles de Bratislava. Pajdušáková va observar sistemàticament meteors, especialment eixams. La col·lecció d'imatges el 1946 de més d'11.000 meteors sobre 10.000 imatges, una exposició mitjana d'1 meteor cada 30 hores, va ser la més nombrosa després de Harvard en aquest període dels anys de la postguerra. Va aconseguir els èxits observacionals més significatius en els descobriments de cometes.
Va descobrir o co-descobert cinc cometes. Aquests són el cometa periòdic 45P/Honda-Mrkos-Pajdušáková i els cometes no periòdics C/1946 K1 (Pajdušáková-Rotbart-Weber), C/1948 E1 (Pajdušáková-Mrkos), C/1951 C1 (Pajdušáková) i C/áková. 1953 X1 (Pajdušáková).
Ľ. Pajdušáková també va contribuir a la introducció de l'observació i determinació de les posicions dels asteroides.
Des del 1958, quan va ocupar el càrrec de directora de l'Institut Astronòmic de l'Acadèmia de Ciències Eslovaca, es va dedicar a estudiar l'atmosfera del Sol, la periodicitat i la variabilitat de l'activitat solar.
Ha publicat fins a 20 treballs científics originals, desenes de treballs professionals i més de 100 treballs de caràcter de ciència popular. Els anys 1961-1963 va ser membre del Consell Mundial de la Pau i en 1962-1974 presidenta de la Societat Astronòmica Eslovaca. El 1967 va ser escollida membre de la Unió Astronòmica Internacional.

## La seva mort

En moltes fonts d'Internet, la data de la seva mort és el 6 d'octubre de 1979, però segons el certificat de defunció, va morir el 5 d'octubre de 1979 a Vyšné Hágy.

## Premis, honors i reconeixements

El dia del 100è aniversari del seu naixement, el 29 de juny de 2016, se li va descobrir una placa commemorativa al seu poble natal de Radošovce.
L'asteroide 3636 Pajdušáková, descobert el 17 d'octubre de 1982 per l'astrònom txec Antonín Mrkos (1918 – 1996), va rebre el seu nom en honor seu. Mrkos probablement també va ser la seva parella durant un temps.

## Referències

* ↑ «Pamätná tabuľa k storočnici astronómky Ľudmily Pajdušákovej» (en eslovac).
* ↑ MPC 3636
* ↑ «Asteroidi, odkriti na Observatoriju Klet» (en eslovac). Observatoriju Klet. Arxivat de l'original el 2006-09-28. [Consulta: 14 juliol 2023].